CELEX: 32002R0843
Language: bg
Date: 2002-05-21 00:00:00
Title: Регламент (ЕО) № 843/2002 на Комисията от 21 май 2002 година за определяне на стандартите за търговия с ягоди и за изменение на Регламент (ЕИО) № 899/87

Важна правна забележка

|

32002R0843

Официален вестник n° L 134 , 22/05/2002 стр. 0024 - 0028 специално чешко издание глава 3 том 35 стр. 542  - 546 специално испанско издание глава 3 том 35 стр. 542  - 546 специално унгарско издание глава 3 том 35 стр. 542  - 546 специално литвийско издание глава 3 том 35 стр. 542  - 546 LV.ES глава 3 том 35 стр. 542  - 546 MT.ES глава 3 том 35 стр. 542  - 546 PL.ES глава 3 том 35 стр. 542  - 546 SK.ES глава 3 том 35 стр. 542  - 546 специално словенско издание глава 3 том 35 стр. 542  - 546

		20020521Регламент (ЕО) № 843/2002 на Комисиятаот 21 май 2002 годиназа определяне на стандартите за търговия с ягоди и за изменение на Регламент (ЕИО) № 899/87КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаването на Европейската общност,като взе предвид Регламент (ЕО) № 2200/96 на Съвета от 28 октомври 1996 г. относно общатата организация на пазара на плодове и зеленчуци [1], последно изменен с Регламент (ЕО) № 545/2002 [2], и по-специално член 2, параграф 2 и член 3, параграф 3, буква в) от него,като има предвид, че:(1) Ягодите са дадени в приложение I към Регламент (ЕО) № 2200/96 измежду продуктите, за които трябва да бъдат приети стандарти. Регламент (ЕИО) № 899/87 на Комисията от 30 март 1987 г. за определяне на стандартите за качество на череши и на ягоди [3], последно изменен с Регламент (ЕО) № 888/97 [4], е бил предмет на множество изменения и вече не може да осигури необходимата правна яснота.(2) За по-голяма яснота е целесъобразно регламентът относно ягодите да са направи самостоятелен спрямо останалите продукти, които са предмет на Регламент (ЕИО) № 899/87. По този повод, за по-голяма прозрачност на световния пазар, е удачно да се държи сметка за стандарта, препоръчан за ягодите от Работната група по стандартизация на бързоразвалящи се продукти и развитие на качеството към Икономическата комисия за Европа на Организацията на Обединените нации (ИКЕ/ООН). Следователно е необходимо да се проведе реформа на законодателството относно ягодите и съответно да се измени Регламент (ЕИО) № 899/87.(3) Прилагането на новите стандарти трябва да има като последствие отстраняването от пазара на продуктите с незадоволително качество, да насочи производството по такъв начин, че да удовлетвори изискванията на потребителите и да улесни търговските отношения на основата на лоялната конкуренция и така да допринесе за повишаване на рентабилността на производството.(4) Стандартите се прилагат на всички етапи на процеса на пускане на пазара. Превозът на големи разстояния, складирането с определена продължителност или различните манипулации, на които продуктите се подлагат, могат да доведат до известно влошаване на качеството, дължащо се на биологичното развитие на тези повече или по-малко нетрайни продукти. Необходимо е да се държи сметка за това влошаване на качеството при прилагането на стандартите на етапите на пускане на пазара, следващи този на изпращането. Продуктите от клас "Екстра" трябва да бъдат предмет на особено грижливо сортиране и на опаковане, като трябва да се взема под внимание единствено влошаването на състоянието на свежест и на заобленост.(5) Изискването за достатъчна зрялост трябва да бъде включено между минималните характеристики на ягодите, за да могат да съответстват на стандарта за пускане на пазара, но научните и техническите знания на настоящия етап не позволяват да бъде определен надежден и обективен критерий за това.(6) Пускането на пазара на ягоди без чашка от определени сортове, които лесно губят чашката си при брането, по традиция се извършва в производствените региони на Финландия и на Дания. Тези две държави-членки поискаха, в съответствие с разпоредбите на Регламент (ЕО) № 2200/96, ягодите, произвеждани и консумирани в тези региони, да не бъдат подчинени на задължението за съответствие със стандартите. Следователно, за тази цел, е необходимо да се предвиди необходимото изключение от стандартите.(7) Мерките, предвидени в настоящия регламент, са в съответствие със становището на Управителния комитет по пресни плодове и зеленчуци,ПРИЕ НАСТОЯЩИЯ РЕГЛАМЕНТ:Член 1Стандартите за търговия, приложими за ягодите с код по КН 08101000 са представени в приложението.Стандартите се прилагат на всички етапи от търговията при условията, предвидени в Регламент (ЕО) № 2200/96.Независимо от това на етапа, следващ този на изпращането, продуктите могат да имат следните отклонения по отношение на предписанията на стандартите:а) незначителна загуба на свежестта и на твърдостта;б) за продуктите, окачествени в другите класове, освен клас "Екстра", незначителни измененеия, дължащи се на биологичното развитие и на нетрайния им характер.Член 21. Чрез дерогация от разпоредбите на настоящия регламент ягодите, които лесно губят чашката си при брането, произведени във Финландия и в Дания, могат да бъдат продавани без чашките си в съответните производствени региони.2. За прилагането на разпоредбите на параграф 1 всяка опаковка или партида трябва да носи, освен другите необходими обозначения, и следния надпис:- на фински език:"myydään ainoastaan … (производствен регион)",- на датски език:"må kun sælges i … (производствен регион)",- на шведски език:"får endast säljas i … (производствен регион)".Член 3Регламент (ЕИО) № 899/87 се изменя, както следва:а) заглавието се заменя със следния текст: "Регламент (ЕИО) № 899/87 на Комисията от 30 март 1987 г. за определяне стандарти за качество на череши".б) в член 1 параграф 1 се заменя със следния текст:"1. Стандартите за качество, приложими за черешите с код по КН 08092095, са представени в приложението към настоящия регламент.";в) приложение II се заличава;г) в приложение I изразът "приложение I" се заменят с изразът "приложение".Член 4Настоящият регламент влиза в сила на двадесетия ден след публикуването му в Официален вестник на Европейските общности.Той се прилага от първия ден на третия месец, следващ неговото влизане в сила.Настоящият регламент е задължителен в своята цялост и се прилага пряко във всички държави-членки.Съставено в Брюксел на 21 май 2002 година.За КомисиятаFranz FischlerЧлен на Комисията[1] ОВ L 297, 21.11.1996 г., стр. 1.[2] ОВ L 84, 28.3.2002 г., стр. 1.[3] ОВ L 88, 31.3.1987 г., стр. 17.[4] ОВ L 126, 17.5.1997 г., стр. 11.--------------------------------------------------20020521ПРИЛОЖЕНИЕСТАНДАРТИ НА ЯГОДИТЕI. ОПРЕДЕЛЕНИЕ НА ПРОДУКТАНастоящият стандарт се отнася за културните сортове от вида Fragaria L., предназначени за консумация в прясно състояние, с изключение на ягодите, предназначени за промишлена преработка.II. РАЗПОРЕДБИ ОТНОСНО КАЧЕСТВОТОСтандартът има за цел да определи качествата, които трябва да имат ягодите след кондициониране и опаковане.А. Минимални изискванияЯгодите от всички класове, предвид специфичните разпоредби за всеки клас и допустимите отклонения, трябва да бъдат:- цели,- здрави, като не се допускат загнили или развалени плодове, което би ги направило негодни за консумация,- чисти, практически без никакви видими чужди материи по тях,- на вид свежи, но неизмити,- практически без никакви паразити,- практически без никакви следи от повреди от паразити,- откъснати с чашката (с изключение на дивите ягоди), като чашката и, когато е налична, дръжката трябва да бъдат свежи и зелени,- без ненормална повърхностна влажност,- без чужд мирис и/или вкус.Ягодите трябва да бъдат брани внимателно.Те трябва да бъдат достатъчно развити и със задоволителна степен на зрялост. Развитието и състоянието им трябва да бъдат такива, че да им позволяват:- да издържат на превоз и на товарно-разтоварни работи, и- да бъдат доставени до местоназначението им в задоволително състояние.Б. КласификацияЯгодите са предмет на класификация в три класа, както са определени по-долу:i) клас "Екстра"Ягодите от този клас трябва да бъдат с най-високо качество. Те трябва да имат характеристиките на съответния сорт.Ягодите трябва да имат съответния блясък, като се имат предвид характеристиките на сорта.По тях не трябва да има следи от пръст.Ягодите не трябва да имат недостатъци, с изключение на леки повърхностни дефекти, при условие че не засягат общия вид на продукта, неговото качество, неговото запазване и търговския му вид в опаковката.ii) клас IЯгодите, класирани в този клас, трябва да бъдат с добро качество. Те трябва да имат оцветяването и формата, характерни за съответния сорт.Допускат се следните незначителни недостатъци, при условие че не засягат общия вид на продукта, неговото качество, неговото запазване и търговския му вид в опаковката.- незначителен недостатък във формата,- наличие на малко бяло петно върху плода, което не превишава една десета от повърхността му,- незначителни повърхностни следи от натиск.По ягодите не трябва да има на практика следи от пръст.iii) клас IIТози клас включва ягодите, които не могат да бъдат окачествени в по-горните класове, но които отговарят на следните минимални характеристики:Допускат се следните незначителни недостатъци, при условие че плодовете запазват основните си характеристики за качество, за съхранение и търговския си вид:- недостатъци във формата,- наличие на малко белезникави петна върху плода, които не превишават една пета от повърхността му,- незначителни повърхностни сухи натъртвания, без изглед да се развият,- незначителни следи от пръст.III. РАЗПОРЕДБИ ОТНОСНО РАЗМЕРАРазмерът се определя от диаметъра на най-голямото напречно сечение на плода.Ягодите трябва да имат следните минимални размери:- клас "Екстра": 25 mm,- клас I и II: 18 mm.За дивите ягоди не е определен минимален размер.IV. РАЗПОРЕДБИ ОТНОСНО ДОПУСТИМИТЕ ОТКЛОНЕНИЯДопускат се отклонения от качеството и от размера за всяка опаковка за продуктите, които не отговарят на изискванията, приложими за съответния клас качество.А. Допустими отклонения от качествотоi) клас "Екстра"5 % от броя или от теглото на ягодите, които не отговарят на характеристиките за класа, но да отговарят на тези за клас I или, по изключение, да бъдат в допустимите отклонения за този клас. В рамките на тези допустими отклонения, количеството плодове с недостатъци се ограничава на 2 %.ii) клас I10 % от броя или от теглото на ягодите, които не отговарят на характеристиките за класа, но да отговарят на тези за клас II или, по изключение, да бъдат в допустимите отклонения за този клас. В рамките на тези допустими отклонения, количеството плодове с недостатъци се ограничава на 2 %.iii) клас II10 % от броя или от теглото на ягодите, които не отговарят на характеристиките за класа, нито на минималните изисквания с изключение на загнилите плодове, сериозно набитите плодове или плодовете с всякакви други увреждания, които могат да ги направят негодни за консумация. В рамките на тези допустими отклонения, количеството плодове с недостатъци се ограничава на 2 %.Б. Допустими отклонения от размеритеЗа всички класове: 10 % от броя или от теглото на ягодите, които не отговарят на изискванията за минимален размер.V. РАЗПОРЕДБИ ОТНОСНО ПРЕДСТАВЯНЕТОА. ЕднородностСъдържанието на всяка опаковка трябва да бъде еднородно и да се състои от ягоди от един и същ произход, сорт и качество.В клас "Екстра" ягодите, с изключение на дивите ягоди, трябва да бъдат особено еднородни и нормални по отношение на степента на зрялост, на оцветяването и на размерите. В клас I те могат да бъдат по-малко еднородни по отношение на размерите.Видимата част на всяка опаковка трябва да съответства на съдържанието на цялата опаковка.Б. ОпакованеЯгодите трябва да бъдат опаковани така, че да бъде осигурено нормалното им запазване.Материалите, използвани във вътрешността на опаковката, трябва да бъдат нови, чисти и изработени от материали, които не могат да доведат до външни или вътрешни увреждания на плодовете. Разрешава се употребата на материали като хартия или етикети с търговски означения, при условие че отпечатването и залепването им са осъществени с нетоксични мастила и лепила.Плодовете от клас "Екстра" трябва да бъдат опаковани особено внимателно.В опаковките не трябва да има никакви чужди тела.VI. РАЗПОРЕДБИ ОТНОСНО МАРКИРОВКАТАВсяка опаковка трябва да съдържа следните сведения, изписани с букви, групирани от една и съща страна на опаковката, четливи, неизличими и видими от външната ѝ страна:А. ИдентификацияОпаковчик и/или изпращач: наименование и адрес или идентификационен знак, издаден или признат от официален орган. Въпреки това, когато се използва определен знак (символна идентификация), означението "опаковчик и/или изпращач" (или съответното съкращение) трябва да бъде нанесено в непосредствена близост до знака (символна идентификация).Б. Естество на продукта- "Ягоди", когато съдържанието на опаковката не се вижда отвън.- Наименование на сорта (не е задължително).В. Произход на продукта- Страна на произход и, евентуално, производствена област или национално, регионално или местно наименование.Г. Търговски характеристики- Категория.Д. Официален знак за контрол (по избор)--------------------------------------------------